Line Jansrud vil by på seg selv, men beholder klærne på
– Det ligger ingen dramatikk bak dette. Kontrakten i NRK gikk ut og jeg fikk et godt tilbud fra TV 2. Dessuten synes jeg det er stas å være med på oppstarten av en stasting på vitenskapsprogrammer, sier Line Jansrud (30) til VG. 31. mars har hun premiere på TV 2 med «Kroppen din». Til tross for at hun har en stor redaksjon bak seg, forskjellige eksperter og mange testpersoner, skal Line Jansrud i aller høyeste grad by på seg selv slik vi har vært vant til å se hennes på NRK. – I den nye programserien har jeg blant annet ligget på bunnen av et akvarium sammen med både torsk og breiflabb for å teste hvor lenge jeg klarte å holde pusten under vann. Jeg tror verdensrekorden er på rundt 20 minutter. Jeg klarte ikke så lenge, men er godt fornøyd. Jeg har også fått en krok gjennom hånden for å kjenne hvordan det er. Samtidig er jeg veldig oppmerksom på ikke å strekke strikken for langt. Det sitter i kroppen at det er én som er den aller viktigste i livet mitt, sier Line Jansrud. I fjor vår fikk Line Jansrud og forloveden, musikalartisten Kim Persson, en sønn. Lille Mio er nå blitt ti måneder og en livlig krabat. Fødselen ble filmet og vist på NRK1 i fjor høst. Men så ble det slutt hans «kjendistilværelse». – Han kom til verden, og det første han møtte var et kamera. Men nå skal han ikke mer i media, nå skal han få beholde ansiktet sitt for seg selv, fortsetter Line mens hun ammer Mio. Vakte oppsikt i inn- og utland Lenge før «live-fødselen» hadde Jansrud skapt et lite stykke TV-historie med vågal pubertets-TV på NRK. Aldri før har vel norske barn fått så dønn ærlig informasjon om kroppen som i serien «Pubertet». Serien viste ekte, nakne mennesker. Det er mange wow-øyeblikk. Som da Jansrud setter seg ned på huk, bretter til side kjønnsleppene på en kvinne og viste frem klitoris. – For meg er alle kroppens deler like viktige og like naturlige. For meg er ingen av kroppens deler mer eller mindre spennende. Vi sprenger ikke grenser for grensenes skyld. I «Kroppen min» prøver vi for eksempel å gi svar på hvor stor sannsynligheten er for å bli gravid når man hopper av i svingen. Da må vi vise bilder av forsatsen, sier Line Jansrud. Les også: Derfor «forsvant» Line fra verden i de første månedene etter fødselen Men mye av det hun har gjort tidligere har ikke akkurat gått upåaktet hen. Hverken i Norge eller i utlandet. The Daily Beast spurte «Er dette verdens mest grafiske sex-undervisningsvideoer?», mens Daily Star vinklet på at programmet opplyste 8-åringer om at vaginaen bør være våt før man har sex. NRK postet selv en artikkel på engelsk der de forklarte hvorfor de valgte eksplisitt folkeopplysning for unge. – Noen ganger at det er godt å ha noen som beskytter meg litt mot meg selv. Når jeg tenker på alt jeg har gjort og lurer jeg litt noen ganger. For hun har virkelig gjennomført en rekke kroppslige eksperimenter for åpent kamera. Mange husker fortsatt at hun spiste søppel i ti dager, klarte seg uten søvn i tre døgn i strekk. Og å trene som en toppidrettsutøver – noe som gjorde at hun havnet på legevakten. VG+: Line og den nakne sannhet (krever innlogging) – Line har et nysgjerrig blikk, unik formidlingsevne, bred erfaring som programleder i tillegg til at hun er utdannet lege, sa programdirektør i TV 2 Jarle Nakken da det i fjor høst ble kjent at Line Jansrud skulle bytte kanal. – Jeg har stor respekt for medisin, det som er faget mitt. Der andre vil spisse ting, er jeg mer på nyanseringen. Samtidig har jeg erfaring fra barne-TV og vant til å forenkle vanskelige ting. Det er er fordel, sier Line Jansrud.
Hun skapte historie med vågalt puberts-TV på NRK1, det vakte oppsikt da hun lot den samme kanalen filme og vise fødselen av hennes første barn. Nå har Line Jansrud flyttet til TV 2. Med kropp og sjel. Bokstavelig talt.